cyanic-selkie/wikianc huggingface dataset:
সাফিয়াহ বিনতে আবদুল মুত্তালিব
শ্লোকগাধার নমুনা
আমরা সৌভাগ্যবান হতাম। কিন্তু তাঁর সিদ্ধান্ত তো পূর্বেই হয়ে আছে।
আপনার সম্মানে আল্লাহর পক্ষ থেকে আপনার প্রতি সালাম বর্ষিত হোক!
আর সন্তুষ্টচিত্তে আপনি চিরস্থায়ী জান্নাতে প্রবেশ করুন।’
‘আর আপনার উপর এমন একটি দিন এসেছে
যে দিনের সূর্য অন্ধকার হয়ে গেছে, অথচ তা ছিল আলোকোজ্জ্বল।’
মৃত্যু
সাফিয়াহ হযরত উমর ইবনুল খাত্তাব শাসনামলে ২০ হিজরিতে ৭৩ বছর বয়সে মৃত্যুবরণ করেন। তাকে জান্নাতুল বাকিতে মুগীরা ইবন শুবা র আঙ্গিনায় অজুখানার পাশে তাকে দাফন করা হয়।
হেমচন্দ্র বরুয়া
হেমচন্দ্র বরুয়া  (Hemchandra Barua) (১৮৩৫-১৮৯৬) অসমীয়া ভাষা-সাহিত্যর একজন একনিষ্ঠ সেবক৷ অসমীয়া ভাষার পণ্ডিত নামে সম্বোধিত হেমচন্দ্র বরুয়া, হেমকোষ অভিধানের প্রণেতা৷ তার মৃত্যুর পর ১৯০০ সালে হেমকোষ প্রকাশিত হয়৷
জন্ম
১৮৩৫ সালের ১০ ডিসেম্বরে (১৭৫৭ শকর ২৪ আঘোন) আসামের যোরহাট জেলার রাজা-বাহর গ্রামে জন্ম গ্রহণ করেন। তার পিতার নাম ছিল মুক্তারাম বরুয়া এবং মাতার নাম ছিল রূপহী দেবী ৷ মুক্তারাম বরুয়ার তিনজন পুত্ৰ এবং একজন কন্যা সন্তান ছিল৷ হেমচন্দ্র বরুয়া মুক্তারাম বরুয়ার জ্যেষ্ঠ সন্তান ছিলেন৷
শিক্ষাজীবন
হেমচন্দ্র বরুয়া শিক্ষাজীবন শুরু হয় ৯ বছর বয়সে৷ ঐসময় তাকে বৰ্ণমালা ও শব্দের ব্যবহারের সাথে ব্যাকরণও শিক্ষা দেয়া হয়। ব্যাকরণ শিক্ষার সন্ধিকালে তার শিক্ষাজীবনে বাটা পড়ে, কারণ সেইসময়ে তাদের গ্রামে কলেরা রোগ মহামারী রূপ ধারণ করলে তার পিতাকে গ্রামের রোগীদের চিকিৎসা দিতে ব্যস্ত থাকতেন শেষে তিনি নিজেই সেই রোগে আক্ৰান্ত হয়ে ইহলীলা ত্যাগ করেন৷ ফলে তাকে শিবসাগর লক্ষ্মীরাম বরুয়ার বাড়িতে গিয়ে থাকতে হয়৷ কিছুদিন পরে লক্ষ্মীরাম বরুয়া তাকে শিবসাগর কাছারীতে দিয়ে আসেন। সেখানে তিনি মাসিক চার টাকা বেতন পাইতেন।তখন তিনি ক্যাপ্টেন ব্ৰডীর সংস্প্রশে আসেন,যিনি সেই সময়কার শিবসাগরের ডেপুটী কমিশনার ছিলেন ক্যাপ্টেন ব্ৰডী এবং খ্ৰীষ্টান মিশনারীদের সহায়তায় তিনি ইংরেজি ভাষা এবং সংস্কৃতির জ্ঞান অর্জন করেন ।
নানান প্রতিকূল পরিস্থিতির মধ্য দিয়ে তিনি সংস্কৃত, হিন্দী এবং ইংরেজি ভাষার জ্ঞান লাভ করেন৷
বিবাহ
১৮৫২ সালে তিনি বিয়ে করেন। একবছর পরে তিনি কণ্যা সন্তান জন্ম লাভ করেন৷ কণ্যা সন্তানের নাম পদ্মাবতী  রেখেছিলেন৷ বিয়ের মাত্র দুবছর পর তার স্ত্রীর অকাল মৃত্যু হয়৷
কৰ্ম জীবন
এসব ছাড়াও তিনি মিশনারীদের দ্বারা প্ৰকাশিত অরুণোদ‍ই এর সাথে জড়িত ছিলেন৷ ১৮৯৬ সালে তার মৃত্যু হয়৷
বেতে-অমব্রো
বেতে-অম্ব্রো হলো ব্রাজিলের ব্যাট ও বলের খেলা যা ক্রিকেটের সাথে ঘনিষ্ঠভাবে সম্পর্কিত;  খেলাটি বেত, ট্যাকোবল, পাউ না লাতা  বা ট্যাকো নামেও পরিচিত (এই নামগুলির প্রতিটির মধ্যে একটি শব্দ আছে যার অর্থ "ব্যাট")। ব্যাটিং দল দুটি উইকেটের মধ্যে রান করে, উইকেট হিসাবে সাধারণত প্লাস্টিকের বোতল ব্যবহৃত হয় (বা ক্রিকেটের ক্ষেত্রে বিপরীত দুইপ্রান্তে লম্বালম্বিভাবে দাড় করানো তিনটি ছোট কাঠের খুঁটি থাকে), ফিল্ডিং করা দল নিকটতম ব্যাটার এটিতে পৌঁছানোর আগে বল উইকেটে আঘাত করে ব্যাটারকে রান আউট করতে পারে। (ব্যাটিং দলে মাত্র দু'জন খেলোয়াড় থাকায় ব্যাটসম্যান আউট হওয়ার সাথে সাথে দলগুলি অদলবদল হয়।) অন্যান্য আউটের মধ্যে রয়েছে বোল্ড, স্টাম্পড এবং ক্যাচ আউট।
একনজরে
২০১৬ সালে চারটি শহরের দল নিয়ে ব্রাজিলে "বেতে বিশ্বকাপ" অনুষ্ঠিত হয়।
ব্রাজিলিয়ানদের কাছে ক্রিকেট প্রবর্তন করার সময় ব্রাজিলিয়ান সংবাদ মাধ্যম কখনো কখনো ক্রিকেটকে বেতে-অম্ব্রোর সাথে তুলনা করে। এখনকার তুলনায় ১৯৯০ এর দশকে বেতে-অম্ব্রো বেশি জনপ্রিয় ছিল।
পদ্ধতি
দুই ফিল্ডিং খেলোয়াড়ের প্রত্যেকেই উইকেটের (পর্তুগিজ ভাষায় যাকে "আলভোস" (লক্ষ্যবস্তু) বা "ক্যাসিনহা" (ছোট ঘর) বলা হয়) পিছনে এবং প্রত্যেকে ব্যাটার প্রতিটি উইকেটের সামনে দাঁড়িয়ে থাকে। যে কোনও ফিল্ডার বিপক্ষের উইকেটে দাড়ানো ব্যাটারকে বল নিক্ষেপ করে, অন্য ফিল্ডার কার্যত উইকেটরক্ষক হিসাবে অবস্থান নেয়। ব্যাটার বলে আঘাত করার চেষ্টা করে; সে যদি ব্যর্থ হয় তবে তাকে স্টাম্পড এড়ানোর জন্য তার ব্যাটকে অবশ্যই ক্রিজে রাখতে হবে (ক্রিকেটের মতো ব্যাটারের শরীরকে এই উদ্দেশ্যে ব্যবহার করা যায় না), ক্রিজ হলোসাধারণত উইকেটের সামনের মাটিতে আঁকা একটি বৃত্ত। ব্যাটাররা যদি রান নেওয়ার সিদ্ধান্ত নেয় তবে প্রত্যেক বার একে অপরকে অতিক্রম করার সময় তাদের ব্যাটকে অবশ্যই পরস্পর আড়াআড়ি করতে হবে, ব্যাটাররা প্রতিবার তাদের ক্রিজ থেকে অপর ক্রিজে দৌড়ে এক পয়েন্ট করে পাবে।
ব্যাট ফ্লিপ # ক্রিকেটের মতোই বেতে-অম্ব্রোতে কোন দল প্রথমে ব্যাট করবে তা সিদ্ধান্ত নেওয়ার জন্য "ভেজা বা শুকনো" পদ্ধতি রয়েছে: প্রথমে ব্যাটের এক দিক ভেজাতে হবে এবং তারপরে ব্যাটটি বাতাসে ছুড়ে দেওয়া হয়। ব্যাটের ভেজা বা শুকনো দিকটি মুখোমুখি হবে কিনা তা যে দলটি সঠিকভাবে কল করতে পারে তারা প্রথমে ব্যাট করা বা বল করা বেছে নিতে পারে। (এটি ক্রিকেট ব্যাটের মতো নয়, বেতে-অম্ব্রো ব্যাটের উভয় দিকই সমতল, সুতরাং "ঢিপি বা সমতল" ডাকা সম্ভব নয়)।
বেসবলের স্ট্রাইকআউটের মতো একটি নিয়ম এতে রয়েছে: যদি বল ৩ বার ব্যাটারের পিছনে যায় তবে ব্যাটার আউট হয়। কোন দল ১২ বা ২৫পয়েন্ট পেলে খেলাটি শেষ হয়ে যায়, যদিও অতিরিক্ত শর্ত থাকতে পারে।
সংস্কৃতিতে
ব্রাজিলের কিছু অঞ্চলে "লারগার ওজ বেতে" (বেত ফেলে দেওয়া) শব্দসমষ্টি "পরিত্যাগ করা" বুঝাতে ব্যবহৃত হয়।
ইয়াঙ্গুন
ইয়াঙ্গুন (ရန်ကုန်; ) দক্ষিণ-পূর্ব এশিয়ার রাষ্ট্র মিয়ানমারের প্রাক্তন রাজধানী। এটি পূর্বে রেঙ্গুন নামেও পরিচিত ছিলো। প্রাক্তন নামটি রাখাইন উচ্চারণ রঙ্গুঁ থেকে আসে বলে ধারণা করা হয়। ২০০৬ সাল পর্যন্ত এটি বার্মার রাজধানী ছিলো, যখন সামরিক সরকার প্রশাসনিক কাজগুলি সহজ করার উদ্দেশ্য-নির্মিত শহর নাইপিদোতে [nèpjìdɔ̀] রাজধানী স্থানান্তরিত করে। ৭,০০০,০০০ জনেরও বেশি লোক নিয়ে ইয়াঙ্গুন হল মিয়ানমারের সবচেয়ে জনবহুল শহর এবং এর সবচেয়ে গুরুত্বপূর্ণ বাণিজ্যিক কেন্দ্র।
ঔপনিবেশিক শাসন
থাম্ব|১৯১১ সালে ইয়াঙ্গুনের মানচিত্র ব্রিটিশ উপনিবেশে থাকাকালীন ২৩ ডিসেম্বর ১৯৪১ তে জাপানিরা প্রথম বোমা ফেলেছিলো তৎকালীন রেঙ্গুনে।
জনসংখ্যা
ইয়াঙ্গুন বার্মায় এখন পর্যন্ত সর্বাধিক জনবহুল শহর যদিও এর জনসংখ্যার আকারের অনুমানিক পরিমাণ বিস্তৃতভাবে পরিবর্তিত হয়। সমস্ত জনসংখ্যার পরিসংখ্যান অনুমান ভিত্তিক যেহেতু ১৯৮৩ সাল থেকে বার্মায় কোনও সরকারি জরিপ করা হয়নি। জাতিসংঘের একটি অনুমান ২০১০ সালে শহরের জনসংখ্যা ৪.৩৫ মিলিয়ন, তবে ২০০৯ সালের মার্কিন স্টেট ডিপার্টমেন্টের অনুমান অনুযায়ী জনসংখ্যা ৫.৫ মিলিয়ন ছাড়িয়েছে। মার্কিন পররাষ্ট্র দফতরের অনুমান সম্ভবত প্রকৃত সংখ্যার কাছাকাছি যেহেতু জাতিসংঘের সংখ্যাটি একটি সরলরেখার অভিক্ষেপ এবং এটি গত দুই দশকে শহরের সীমা সম্প্রসারণকে বিবেচনায় নেয় নাই বলে মনে হয়। ১৯৪৮ সালের পরে এই শহরের জনসংখ্যা তীব্রভাবে বৃদ্ধি পেয়েছিল যেহেতু দেশের অন্যান্য অঞ্চল থেকে বহু লোক (মূলত আদিবাসী বার্মিজ) উত্তর ওকল্কালপা, দক্ষিণ ওক্কালাপ, এবং থেকেটায় নতুন নির্মিত উপগ্রহ শহরগুলোতে এবং ১৯৯০ এর দশকে পূর্ব ডাগন, উত্তর ডাগন এবং দক্ষিণে স্থানান্তরিত হয়েছে। অভিবাসীরা নেটওয়ার্কিংয়ের উদ্দেশ্যে ইয়াঙ্গুনে তাদের আঞ্চলিক সমিতি (যেমন মান্ডলে অ্যাসোসিয়েশন, মাওলামায়িং অ্যাসোসিয়েশন ইত্যাদি) প্রতিষ্ঠা করেছিল। দেশটির প্রশাসনিক রাজধানী নাইপিদোয় স্থানান্তরের সরকারের সিদ্ধান্তটি ইয়াঙ্গুন থেকে এক অজানা সংখ্যক বেসামরিক কর্মচারীকে দূরে সরিয়ে দিয়েছে।
ইয়াঙ্গুন হল দেশের সর্বাধিক জাতিগতভাবে বৈচিত্র্যময় শহর। যদিও দ্বিতীয় বিশ্বযুদ্ধের আগে ভারতীয়রা সামান্য সংখ্যাগরিষ্ঠতা তৈরি করেছিল, আজ, জনসংখ্যার বেশিরভাগই বার্মীয় (বর্মণ) বংশোদ্ভূত। ভারতীয় / বাংলাদেশী বার্মিজ এবং চীনা বার্মিজের বৃহত জনগোষ্ঠী বিশেষত ঐতিহ্যবাহী শহরতলির আশেপাশে বিদ্যমান। রাখাইন এবং ক্যারেন সম্প্রদায়ের লোকও প্রচুর সংখ্যক এ শহরে রয়েছে।
বার্মিজ হল শহরের প্রধান ভাষা। ইংরেজি এখন পর্যন্ত শিক্ষিত শ্রেণীর পছন্দের দ্বিতীয় ভাষা। সাম্প্রতিক বছরগুলিতে, বিদেশের চাকরির সুযোগের সম্ভাবনা কিছু লোককে অন্য ভাষা অধ্যয়নের জন্য প্ররোচিত হয়েছে: ম্যান্ডারিন চাইনিজ সর্বাধিক জনপ্রিয়, এর পরে জাপানি এবং ফরাসী ভাষা রয়েছে।
অর্থনীতি
ইয়াঙ্গুন হল দেশের বাণিজ্য, শিল্প, রিয়েল এস্টেট, মিডিয়া, বিনোদন এবং পর্যটন কেন্দ্রের প্রধান কেন্দ্র। শহরটি জাতীয় অর্থনীতির প্রায় এক পঞ্চমাংশ অবদান রাখে। ২০১০-২০১১ অর্থবছরের সরকারি পরিসংখ্যান অনুসারে, ইয়াঙ্গুন অঞ্চলের অর্থনীতির আকার ছিল ৮.৯৩ ট্রিলিয়ন কেয়াট বা জাতীয় জিডিপির ২৩%।
মেহদী হাসান
মেহেদী হাসান খান (‎; জন্ম: জুলাই ১৮, ১৯২৭ - মৃত্যু: জুন ১৩, ২০১২) পাকিস্তানের গজল গায়ক ও ললিউডের নেপথ্য কণ্ঠশিল্পী ছিলেন। গজল সম্রাট ও মেহেদী হাসান নামেই সমধিক পরিচিত ব্যক্তিত্ব। জীবনের প্রথম দিকে গাড়ি এবং সাইকেলের মেকানিক হিসেবে কাজ করতেন মেহেদী হাসান খান ।সাথে সাথে ছিল সংগীত চর্চা। রেডিও পাকিস্তানে সুযোগ পাওয়ার পর তিনি বিখ্যাত হয়ে ওঠেন। তার গজল লক্ষ লক্ষ মানুষের মন জয় করে। উপমহাদেশের অন্যতম প্রবাদপ্রতিম গায়ক ও সুরস্রষ্টা ছিলেন। পাকিস্তানের চলচ্চিত্র জগতের উজ্জ্বল নক্ষত্র ছিলেন। পাকিস্তান সরকারের তরফে তমঘা-ই-ইমতিয়াজ, প্রাইড অফ পারফরম্যান্স এবং হিলাল-ই-ইমতিয়াজ এবং নেপাল সরকারের পক্ষ থেকে গোর্খা দক্ষিণা বাহু উপাধিতে ভূষিত হয়েছেন।
প্রাথমিক জীবন
অবিভক্ত ভারতের রাজস্থানে মেহেদী হাসান জন্ম হয়েছিল একটি সঙ্গীত পরিবারে। তিনি দাবী করেছিলেন যে, তাদের ষোল পূর্ব-পুরুষগণ সঙ্গীতে আসক্ত ছিলেন। তার পিতা ওস্তাদ আজিম খান একজন গায়ক ছিলেন। চাচা ওস্তাদ ইসমাইল খান ও পিতা আজিম খানের কাছ থেকে সঙ্গীতে হাতে খড়ি ঘটে। তারা উভয়েই সনাতন ঘরানার ধ্রুপদী সঙ্গীতে দক্ষ ছিলেন। শৈশব থেকেই তিনি সঙ্গীত পরিবেশন করতেন। তার জ্যেষ্ঠ ভাই উল্লেখ করেন যে প্রথম গান আনুষ্ঠানিকভাবে পরিবশন করেন ১৯৩৫ সালে। পরিবেশনার স্থানটি ছিল অবিভক্ত ভারতের পাঞ্জাব প্রদেশের ফাজিলকা বুংলায়, বর্তমান ডিসি হাউজে।
ভারত বিভাজনের পর ২০ বছর বয়সী মেহেদী হাসান এবং তার পরিবার পাকিস্তানে অভিবাসিত হন। সেখানে তাকে ব্যাপক অর্থনৈতিক সমস্যায় ভুগতে হয়। চিচাওয়ান্তি এলাকার একটি সাইকেলের দোকানে কাজ করতে থাকেন। সেখানে তিনি গাড়ী এবং ডিজেল ট্রাক্টর মেকানিক হিসেবে ছিলেন। আর্থিক অসচ্ছলতা থাকা সত্ত্বেও সঙ্গীত চর্চা করতে থাকেন। প্রত্যেহ রুটিনমাফিক দৈনিকভিত্তিতে গান চর্চা অব্যাহত রাখেন।
ব্যক্তিগত জীবনে আসিফ মেহেদী-সহ ৯ পুত্র ও ৫ কন্যা সন্তানের জনক তিনি।
তাম্রলিপ্ত জাতীয় সরকার
১৯৪২ সালের ১৭ ডিসেম্বর তাম্রলিপ্ত জাতীয় সরকার গঠিত হয়। ব্রিটিশ শাসনকালে এটি ছিল স্বাধীনতা সংগ্রামীদের সমান্তরাল জাতীয় সরকার।  সর্বাধিনায়ক হন বিপ্লবী সতীশচন্দ্র সামন্ত। এই সরকারের বিভিন্ন বাহিনী গঠিত হয়। এই জাতীয় সরকার সে সময় পৃথক শাসনব্যবস্থা গড়ে তুলেছিল। আইন-শৃঙ্খলা, স্বাস্থ্য, শিক্ষা, বিচার, কৃষি, প্রচার, সমর ইত্যাদি বিভাগে পৃথক পৃথক সচিব নিয়োগ করা হয়েছিল। সবার উপরে ছিলেন সর্বাধিনায়ক বিপ্লবী সতীশচন্দ্র সামন্ত। অর্থসচিব ছিলেন পশ্চিমবঙ্গের প্রাক্তন মুখ্যমন্ত্রী অজয়কুমার মুখোপাধ্যায় এবং সমর ও স্বরাষ্ট্রসচিব ছিলেন সুশীল কুমার ধাড়া। ১৯৪৪ সালে ৩০শে সেপ্টেম্বর পর্যন্ত স্থায়ী ছিল তাম্রলিপ্ত জাতীয় সরকারের অস্তিত্ব। এই জাতীয় সরকারের সংবাদপত্র বা মুখপত্র বিপ্লবী  প্রকাশিত হত। মূল মুখপত্রের কপি দিল্লির নেহেরু মেমোরিয়াল মিউজিয়া অ্যান্ড লাইব্রেরীতে সংরক্ষিত আছে।
মেহদী হাসান
সঙ্গীত জীবন
১৯৫২ সালে মেহেদী হাসান প্রথমবারের মতো রেডিও পাকিস্তানে গান করার সুযোগ পান। প্রাথমিকভাবে সেখানে তিনি ঠুমরী গায়ক ছিলেন। চাচা ইসমাইল খান তাকে সঙ্গীত পরিচালকরূপে গড়ে তুলতে সর্বোতভাবে সহায়তা করেন। এতে তিনি সঙ্গীতবোদ্ধাদের মন জয় করেন। উর্দু ভাষায় রচিত কবিতায় তার আগ্রহ ছিল অনেক। পরীক্ষামূলকভাবে খণ্ডকালীনভিত্তিতে তিনি গজল গাইতে শুরু করেন। রেডিও কর্মকর্তাদ্বয় - জেড.এ. বুখারী এবং রফিক আনোয়ার তার গজল গানের অনুরক্ত হন। তাদের আন্তরিক অনুপ্রেরণায় তিনি পাকিস্তানসহ প্রতিবেশী দেশ ভারতের সঙ্গীত ঘরানায় অন্যতম জনপ্রিয় গজল গায়কে পরিণত হন।
তাম্রলিপ্ত জাতীয় সরকার
১৯৪৩ সালের জুন মাসে গ্রেফতার বরণের আগে পর্যন্ত সতীশচন্দ্র এই সরকার পরিচালনা করেছিলেন। ১৯৪৪ সাল পর্যন্ত সফলভাবে কাজ করেছিল তাম্রলিপ্ত জাতীয় সরকার। ঘূর্ণিঝড়-বিধ্বস্ত এলাকায় ত্রাণকার্যও চালায় এই জাতীয় সরকার।
মেহদী হাসান
সঙ্গীত জীবন
১৯৮০-এর দশকের শেষার্ধ থেকে তিনি বিভিন্ন ধরনের অসুখ-বিসুখে আক্রান্ত হতে থাকেন। ফলে একান্তই বাধ্য হয়ে সঙ্গীত জগৎ ত্যাগ করেন মেহেদী হাসান। ক্রমবর্ধমান অসুখের পীড়ায় অবশেষে সঙ্গীত জীবন ত্যাগ করেন।
অক্টোবর, ২০১০ সালে এইচএমভি থেকে "সারহাদে" শিরোনামে দ্বৈত গানের এলবাম প্রকাশ করে। ধারণা করা হয় যে এটি ছিল তার প্রথম এবং শেষ দ্বৈত গানের এলবাম। এতে 'তেরে মিলনা' গানে লতা মঙ্গেশকরের সাথে গান করেন তিনি। গানটির সুরকার ছিলেন তিনি স্বয়ং, গানটি লিখেছিলেন ফারহাত শাহজাদ। ২০০৯ সালে গানটি পাকিস্তানে রেকর্ড করা হয়। পরবর্তীকালে লতা মঙ্গেশকর গানটি শ্রবণ করে ২০১০ সালে ভারতে রেকর্ড করেন। এর ফলশ্রুতিতেই উভয়ের মিলিত কণ্ঠে গানটি প্রকাশিত হয়।
বাংলা ভাষায় গেয়েছেন -
জনপ্রিয় গজলের মধ্যে রয়েছে -
মৃত্যু
কয়েক বছর পূর্ব থেকেই মেহেদী হাসান ফুসফুসের প্রদাহে আক্রান্ত হয়ে গুরুতর অবনতি হতে থাকে ও শ্বাসকষ্টে ভুগতে থাকেন। সামাজিক ওয়েবসাইটগুলোতে গুজব রটে যায় যে ১৩ জানুয়ারি, ২০১২ সালে মারা গেছেন। কিন্তু তার সন্তান প্রচার মাধ্যমকে জানান যে তিনি জীবিত আছেন। এ প্রসঙ্গে বিশিষ্ট কণ্ঠশিল্পী ও তার পুত্র আসিফ মেহেদী বলেন,
অতপর ১৩ জুন, ২০১২ দুপুর ১২:২২ ঘটিকায় সিন্ধু প্রদেশের রাজধানী করাচীর আগা খান বিশ্ববিদ্যালয় হাসপাতালে মৃত্যুবরণ করেন। এর পূর্বে তাকে গুরুতর অসুস্থ অবস্থায় দক্ষিণাঞ্চলের বন্দর নগরী হিসেবে পরিচিত করাচীর আগা খান হাসপাতালে নেয়া হয়েছিল। সুদীর্ঘ ১২ বছর যাবৎ ফুসফুস, বুক এবং মূত্রনালীর প্রদাহজনিত রোগে ভুগছিলেন তিনি।
পুরস্কার ও সম্মাননা
মেহেদী হাসান সুদীর্ঘকাল সঙ্গীত ভুবনে অবস্থান করে অগণিত পুরস্কার ও সম্মাননা লাভ করেছেন। তন্মধ্যে - জেনারেল আইয়ুব খান কর্তৃক তমঘা-ই-ইমতিয়াজ; ১৯৮৫ সালে জেনারেল জিয়াউল হক দিয়েছেন প্রাইড অফ পারফরম্যান্স; জেনারেল পারভেজ মুশাররফ দিয়েছেন হিলাল-ই-ইমতিয়াজ, নিগার পুরস্কার।
১৯৭৯ সালে ভারতের জলন্ধরে সায়গল পুরস্কার এবং ১৯৮৩ সালে নেপাল থেকে গোর্খা দক্ষিণা বাহু পুরস্কারে ভূষিত হন তিনি। এছাড়াও, সম্প্রতি তিনি দুবাই থেকে পুরস্কার গ্রহণের জন্য ভ্রমণ করেছিলেন।
তুরবাহ
তুরবাহ একটি আরবি শব্দ; এর অর্থ কাঠ ও মাটি দিয়ে তৈরি একটি চতুর্ভুজ বা বৃত্তাকার ছোট সিজদাহ করার স্থল। এতে লেখা থাকে "ইয়া আলি", "ইয়া ফাতিমা আল জাহরা" ইত্যাদি। ইসলামী নিয়ম অনুযায়ী এটি একটি সচ্ছ ও পবিত্র। সিজদাহ করা যাবে মাটিতে, পাতায়, কাঠে, পাথরে, কাগজ (সব কাগজ নয়) এবং করা যাবে না কাপড়ে (যে কোনো প্রকার), ফলে, লোহা, ধাতব্য, প্লাস্টিক, সিরামিক, কাচ। তাই শিয়া সম্প্রদায় বিশ্বাস করেন যে, "কারবালা" (ইরাকের কুফার অন্তরগত একটি ময়দান, যেখানে হুসাইন ইবনে আলী শহিদ হয়েছিলেন)-এর মাটি খুব পবিত্র এবং এটা সিজদাহ করার জন্য সর্বত্তোম উপযোগী। কিন্তু সুন্নিরা এটাকে বিদাহ বলে মনে করেন।
আন্তর্জাতিক কন্যাশিশু দিবস
আন্তর্জাতিক কন্যাশিশু দিবস গোটা বিশ্বজুড়ে জাতিসংঘ রাষ্ট্রসমূহ প্রতিবছর ১১ অক্টোবর তারিখে পালন করে। এই দিবসকে মেয়েদের দিনও বলা হয়। ২০১২ সালের ১১ অক্টোবর তারিখে প্রথম এই দিবস পালন করা হয়েছিল। লিংগ বৈষম্য দূর করা এই দিবসের অন্যতম প্রধান উদ্দেশ্য। অন্যান্য উল্লেখযোগ্য ক্ষেত্র সমূহ হল শিক্ষার অধিকার, পরিপুষ্টি, আইনি সহায়তা ও ন্যায় অধিকার, চিকিৎসা সুবিধা, ও বৈষম্য থেকে সুরক্ষা, নারীর বিরুদ্ধে হিংসা ও বলপূর্বক তথা বাল্যবিবাহ।
প্ল্যান ইন্টারন্যাশনাল নামের বেসরকারী অনুষ্ঠানের পৃষ্ঠ-পোষকতাতে একটি প্রকল্প রূপে আন্তর্জাতিক কন্যাশিশু দিবসের জন্ম হয়েছিল। প্ল্যান ইন্টারন্যাশনাল "কারণ আমি একজন মেয়ে"(Because I Am a Girl) নামক আন্দোলনের ফলশ্রুতিতে এই দিবসর ধারণা জাগ্রত হয়েছিল। এই আন্দোলনের মূল কার্যসূচী হল গোটা বিশ্বজুড়ে কন্যার পরিপুষ্টি সম্পর্কে জন সচেতনতা বৃদ্ধি করা। এই সংস্থার কানাডার কর্মচারীরা সকলে এই আন্দোলনকে বিশ্ব দরবারে প্রতিষ্ঠা করতে কানাডা সরকারের সহায়তা নেয়।
পরে রাষ্ট্রসংঘের সাধারণ সভার মধ্যে কানাডায় আন্তর্জাতিক কন্যাশিশু দিবস উদযাপনের প্রস্তাব শুরু হয়। ২০১১ সালের ১৯ ডিসেম্বর তারিখে এই প্রস্তাব রাষ্ট্রসংঘের সাধারণ সভায় গৃহীত হয় ও ২০১২ সালের ১১ অক্টোবর তারিখে প্রথম আন্তর্জাতিক কন্যাশিশু দিবস পালন করা হয়। প্রতি বছর এর একটা থিম বা প্রতিপাদ্য থাকে। প্রথম কন্যাশিশু দিবসর থিম ছিল "বাল্য বিবাহ বন্ধ করা"। দ্বিতীয় বার, ২০১৩ সালে থিম ছিল "মেয়েদের শিক্ষা ক্ষেত্র অভিনব করে তোলা"। তৃতীয় ও চতুর্থ বারের থিম ছিল, "কৈশোরকে ক্ষমতা সম্পন্ন করা ও হিংসা চক্র বন্ধ করা" ও "কৈশোর কন্যার ক্ষমতা: ২০৩০ র পথ-প্রদর্শক"।
২০১৬ সালের এই দিবসের থিম হল "মেয়েদের উন্নতি=লক্ষ্যর উন্নতি"। ২০১৭ সালের কন্যাশিশু দিবসের প্রতিপাদ্য হল ‘মেয়েদের ক্ষমতায়নে জরুরী সহায়তা ও প্রতিরোধ পরিকল্পনা’।
কার্যসূচী
কন্যাশিশু দিবসর প্রচার ও প্রসারের উদ্দেশ্যে বিভিন্ন দেশে বিভিন্ন কার্যসূচী পালন করা হয়। তার কিছু রাষ্ট্রসংঘ প্রযোজনা করে। যেমন, ভারতএর মুম্বাইতে অনুষ্ঠিত সাংগীতিক অনুষ্ঠান। কিছু বেসরকারী সংস্থা যেমন অষ্ট্রেলিয়ার গার্ল গাইড অস্ট্রেলিয়ায় উন্নত মানের কার্যসূচী পালন করে। স্থানীয় সংঘ নিজ নিজ অঞ্চলে বিভিন্ন অনুষ্ঠান অনুষ্ঠিত করে। যেমন দক্ষিণ আফ্রিকার কিছু অঞ্চলে টি-শার্ট মেয়েদের মাঝে বিতরণ করা হয়।
নেলসন ম্যান্ডেলা আন্তর্জাতিক বিমানবন্দর
নেলসন ম্যান্ডেলা আন্তর্জাতিক বিমানবন্দর, এছাড়াও প্রায়া আন্তর্জাতিক বিমানবন্দর নামে পরিচিত, হল সান্টিয়াগো দ্বীপের কেপ ভার্দের একটি বিমানবন্দর। এটি পুরানো ফ্রান্সিসকো মেন্ডেস আন্তর্জাতিক বিমানবন্দরকে প্রতিস্থাপন করে তৈরী। অক্টোবর ২০০৫ এ চালু হয়। এটি সান্টিয়াগো দ্বীপের দক্ষিণ-পূর্বে এবং এবং প্রায়া শহরের কেন্দ্র থেকে প্রায় ৩ কিমি উত্তর-পূর্বে  অবস্থিত।
ইতিহাস
নতুন বিমানবন্দরে প্রথম ফ্লাইটটি ২০০৫ সালের ৬ অক্টোবর কেপ ভার্দের সাল থেকে এসে নেমেছিল। যদিও বিমানবন্দরটি রাজধানী এবং বৃহত্তম শহর, প্রায়ার পাশাপাশি সান্তিয়াগো দ্বীপকে সেবা দিয়ে যাচ্ছে। কেপ ভার্ডের সবচেয়ে ব্যস্ততম আন্তর্জাতিক বিমানবন্দরটি আমালকার ক্যাব্রাল আন্তর্জাতিক বিমানবন্দরটি সাল এর ছোট দ্বীপে অবস্থিত।
২০১২ সালের জানুয়ারিতে কেপ ভার্দে সরকারের একটি বিবৃতিতে উল্লেখ করে যে, প্রায়া আন্তর্জাতিক বিমান বন্দরটির নাম পরিবর্তন করে দক্ষিণ আফ্রিকার প্রাক্তন রাষ্ট্রপতি নেলসন ম্যান্ডেলার নামে রাখা হল, যিনি কোনও বিতর্ক ছাড়াই আফ্রিকার স্বাধীনতার প্রতীক। নতুন প্রস্থান হল সহ আধুনিকীকরণের কাজগুলি জুলাই ২০১৮ এ শেষ হওয়ার জন্য নির্ধারন করা হয়েছিল
সাত মসজিদ সড়ক
থাম্ব|250x250পিক্সেল|[[বিডিআর বিদ্রোহ|বিডিআর বিদ্রোহের চলাকালীন সময় সাত মসজিদ সড়ক ব্যারিকেড দেওয়া হয়েছিল]] সাত মসজিদ বা ষাট মসজিদ সড়ক হল ঢাকার পশ্চিম অংশের একটি লম্বা রাস্তা যা বাংলাদেশ বৈজ্ঞানিক ও শিল্প গবেষণা কাউন্সিল (বিসিএসআইআর) এর নিকটে মোহাম্মদপুর এবং মিরপুর সড়ককে সংযুক্ত করেছে, যা সাধারণত "সায়েন্স ল্যাবরেটরি" নামে পরিচিত। রাস্তাটি ধানমন্ডির মধ্য দিয়ে চলে গেছে এবং সাবেক বাংলাদেশ রাইফেলস (বর্তমানে বর্ডার গার্ড বাংলাদেশ )-এর পিলখানা সদর দপ্তরের পাশ দিয়ে গেছে। সাত গম্বুজ মসজিদের নামানুসারে এর নামকরণ করা হয়, যাকে সাধারণত বলা হয় সাত মসজিদ (বা ষাট মশজিদ ), মোহাম্মদপুর প্রান্তের কাছে অবস্থিত বাংলাদেশের নান্দনিক মুঘল যুগের মসজিদগুলির মধ্যে একটি। এটি ধানমন্ডি থানার অন্যতম প্রধান সড়ক এবং অনেক ব্যাংক, রেস্টুরেন্ট, বিশ্ববিদ্যালয় ও কলেজ, আবাসিক এলাকা, অফিস ও অন্যান্য প্রতিষ্ঠানের জন্য পরিচিত।
জুলিয়া অ্যাভিলা
জুলিয়া আইড শুমাটে অ্যাভিলা (জন্ম: ১১ মে ১৯৮৮) হচ্ছেন একজন মার্কিন নারী মিশ্র মার্শাল আর্টিস্ট। তিনি বর্তমানে আলটিমেট ফাইটিং চ্যাম্পিয়নশিপে (ইউএফসি) চুক্তিবদ্ধ আছেন। এর পূর্বে তিনি ইনভিটিকা ফাইটিং চ্যাম্পিয়নশিপ, এইচডি এমএমএ, এক্সকেও এমএমএ, টোটাল ওয়ারিয়র কম্ব্যাট এবং কেজ অফ কিং (কেওটিসি)-তে অংশ নিয়েছিলেন।
পরিচয়
মেক্সিকান বংশোদ্ভূত জুলিয়া অবিলা ১৯৮৮ সালের ১১ মে তারিখে মার্কিন যুক্তরাষ্ট্রের ক্যালিফোর্নিয়া অঙ্গরাজ্যের লস অ্যাঞ্জেলেসে জন্মগ্রহণ করেন। তিনি যুক্তরাষ্ট্রের নটরডেম বিশ্ববিদ্যালয় থেকে স্নাতক অর্জন করেন। বর্তমানে তিনি ওকলাহোমা সিটির একজন ভূতত্ত্ববিদ।
মিশ্র মার্শাল আর্টস ক্যারিয়ার
জুলিয়া আবিলা প্রাক্তন ইউএফসি ফ্লাইওয়েট চ্যাম্পিয়ন নিকো মন্টোসো এবং মেরিয়ান রিনিউয়ের বিরুদ্ধে উল্লেখযোগ্য জয় পেয়েছেন।
আলটিমেট ফাইটিং চ্যাম্পিয়নশিপ
২০১৯ সালের ২২ মার্চে জুলিয়া অ্যাভিলা ইউএফসি-র নারী ব্যান্ট্যামওয়েট বিভাগে চুক্তি স্বাক্ষর করেন। তার মূলত ইউএফসি ২৩৯-এ ৬ জুলাইয়ে মেলিসা গ্যাটোয়ের মুখোমুখি হওয়ার কথা ছিল। কিন্তু অজানা কারণে মেলিসা গাট্টো কার্ড থেকে বাদ পড়েন এবং তার বদলে প্যানি কিয়ানজাদকে নেওয়া হয়। সর্বসম্মত সিদ্ধান্তের মাধ্যমে জুলিয়া অ্যাভিলা সেই লড়াইয়ে জয়ী হন।
একই বছরের ২৬ অক্টোবরে জুলিয়া অ্যাভিলা "ইউএফসি ফাইট নাইট: মাইয়া বনাম আসক্রেন"-এ কারোল রোজার সাথে মুখোমুখি হবে বলে আশা করা হয়েছিল। তবে রোজা থেকে হাঁটুতে আঘাত পাওয়ার কারণে পরবর্তীতে লড়াইটি বাতিল করা হয়েছিল। লড়াইটির তারিখ ২০২০ সালের ১১ এপ্রিলে "ইউএফসি ফাইট নাইট: ওভারিয়াম বনাম হ্যারিস"-এ পুনরায় নির্ধারণ করা হয়। তবে কোভিড-১৯ মহামারীর কারণে শেষ পর্যন্ত লড়াইটি স্থগিত করা হয়। ২০২০ সালের ২ মে-তে অনুষ্ঠিতব্য ইউএফসি ফাইট নাইট ১৭৪-এ এই দ্বৈরথের তারিখ পুনঃনির্ধারিত করা হয়। তবে ৯ এপ্রিলে ইউএফসি-র সভাপতি ডানা হোয়াইট অনুষ্ঠানটি ১৩ জুন পর্যন্ত স্থগিত ঘোষণা করেন। তাই এর পরিবর্তে জুলিয়া অ্যাভিলা ১৩ জুনে "ইউএফসি অন ইএসপিএন: আই বনাম কালভিলো"-তে কারোল রোজার বদলে গিনা মাজনির মুখোমুখি হন। তিনি মাত্র ২২ সেকেন্ডের  মধ্যে প্রথম রাউন্ডেই টেকনিক্যাল নকআউটের মাধ্যমে লড়াইয়ে বিজয় লাভ করেন।
একই বছের ৮ আগস্টে অনুষ্ঠিতব্য "ইউএফসি ফাইট নাইট ১৭৪"-এ নিকো মন্টানোর সাথে জুলিয়া অ্যাভিলার মুখোমুখি হওয়ার কথা ছিল। তবে নিকো মন্টানো কোচ জন উড টেস্ট করোনা ভাইরাস সংক্রমিত তথা কোভিড-১৯-এ আক্রান্ত হওয়ায় লড়াইটি "ইউএফসি ফাইট নাইট ১৭৭"-এ পুনঃনির্ধারিত করা হয়।
২০১৮ সালের বাংলাদেশী চলচ্চিত্রের তালিকা
২০১৮ সালে বাংলাদেশে মুক্তিপ্রাপ্ত চলচ্চিত্রের তালিকা।
বিকারক
বিকারক হল একপ্রকার মৌলিক বা যৌগিক পদার্থ যা কোন সিস্টেমে রাসায়নিক বিক্রিয়া ঘটানোর জন্য যুক্ত করা হয় অথবা সেই নির্দিষ্ট পদার্থের যোগে সিস্টেমে কোনোরূপ রাসায়নিক বিক্রিয়া হচ্ছে কিনা তা পরীক্ষা করার জন্য ব্যবহার করা হয়। বিকারক এবং বিক্রিয়ক এই দুটি শব্দকে প্রায়শই একই অর্থে ব্যবহার করা হয় কিন্তু এদের মধ্যে সামান্য কিছু পার্থক্য রয়েছে। বিক্রিয়ক সাধারণত পদার্থের সেই শ্রেণিভুক্ত যারা কোন রাসায়নিক বিক্রিয়ায় শোষিত হয়। সেকারণেই দ্রাবক রাসায়নিক বিক্রিয়ায় অংশগ্রহন করলেও তাদেরকে বিক্রিয়ক শ্রেণীভুক্ত করা হয়না। সমানভাবে অনুঘটক ও কোন রাসায়নিক বিক্রিয়ায় শোষিত হয়না তাই তারাও বিক্রিয়ক হিসাবে বিবেচিত হয়না। জৈব রসায়ন-এ অনুঘটক-উৎসেচক বিক্রিয়ায় বিক্রিয়ককে সাধারনত সাবস্ট্রেট নামে অভিহিত করা হয়।
বাণিজ্যিক বা পরীক্ষাগার প্রস্তুতি
বানিজ্যক্ষেত্রে এবং পরীক্ষাগারে কোন রাসায়নিক বস্তু প্রস্তুতির সময়ে যে রাসায়নিক উপাদানগুলি ব্যবহার হয় তার বিশুদ্ধতার মাপকাঠি নির্ণয় করা অত্যন্ত প্রয়োজনীয়। কোন পদার্থে‌র রাসায়নিক উপাদানের বিশুদ্ধতার পরিমাপই কেবলমাত্র তার বৈজ্ঞানিক যথাযথতার পরিচয় দেয় এবং সেই পদার্থ‌টির ভৌত ও রাসায়নিক বিশ্লেষণ করা সম্ভব কিনা এবং সেই পদার্থটি রাসায়নিক বিক্রিয়ায় অংশগ্রহণে যোগ্য কিনা এই সমস্ত কিছুর বিচার করা হয় তার বিশুদ্ধতার মাপকাঠির মাধ্যমে। এএসটিএম ইন্টারন্যাশনাল বা আমেরিকান কেমিক্যাল সোসাইটির মত সংস্থা বিকারকদের বিশুদ্ধতার মান নির্ধারণ করে দিয়েছে। উদাহরণস্বরূপ, বিকারক-গুণসম্পন্ন পানিতে খুবই অল্প পরিমান অবিশুদ্ধতা, যেমন সোডিয়াম এবং ক্লোরাইড আয়ন, সিলিকা, ব্যাকটেরিয়া ইত্যাদি উপস্থিত থাকতে পারে এবং অবশ্যই তা উচ্চ বৈদ্যুতিক প্রতিরোধ ক্ষমতা সম্পন্ন হতে হবে। গবেষণাগারের পন্যগুলি অপেক্ষাকৃত কম বিশুদ্ধ হলেও তারা বাণিজ্যিক ও প্রযুক্তিগত ক্ষেত্রে ব্যবহারের জন্য উপযুক্ত এবং সর্বোপরি পুনরায় ব্যবহারযোগ্য। তাই ব্যবহারিক ক্ষেত্রে এদের নির্বাচন করা হয়েছে।
জীববিদ্যায় স্থান
জীববিদ্যার ক্ষেত্রে, ১৯৮০ সালে বিকারকের আবিস্কারের পর জৈবপ্রযুক্তিবিদ্যার প্রভূত উন্নতি হয় কারণ বিকারকের মাধ্যমে কোষের গঠনগত রাসায়নিক উপাদানগুলি শনাক্ত করে তাদের রাসায়নিক পরিবর্তন সম্ভব হয়। এই বিশেষ বিকারকগুলির মধ্য অন্তর্ভুক্ত, অ্যান্টিবডি (মনোক্লনাল ও পলিক্লনাল), অলিগোমারস, সমস্ত ধরনের মডেল অনুজীব, অমর কোষ, আণবিক ক্লোনিং, ডিএনএ-র প্রতিরূপকরণের পদ্ধতি এবং অন্যান্য আরও অনেক।
টুল যৌগ বা টুল কম্পাউন্ডগুলিও জীববিজ্ঞানের ক্ষেত্রেও গুরুত্বপূর্ণ বিকারক, এগুলি হচ্ছে এসআইআরএনএ বা অ্যান্টিবডিগুলির মতো ছোট অণু বা জৈব রাসায়নিক পদার্থ যা অন্যন্য নির্দিষ্ট জৈব রাসায়নিক অনুকে প্রভাবিত করতে সক্ষম। এদের কোন নির্দিষ্ট ড্রাগ হিসাবে ব্যবহার করা সম্ভব নয় কিন্তু ড্রাগ আবিস্কারে এদের ব্যবহার হয়। কার্কিউমিন-এর মতো অনেক প্রাকৃতিক উপাদানকে পরীক্ষা করার পর রসায়নবিদরা তাদের গুরুত্বপূর্ণ টুল যৌগের শ্রেণিতে অন্তর্ভুক্ত করতে পারেনি, উপরন্তু তাদের  প্যান-অ্যাসে ইন্টারফেরেন্স যৌগের অন্তর্ভুক্ত করা হয়েছে।
তাপগতিবিদ্যার প্রথম সূত্র
তাপগতিবিদ্যার প্রথম সূত্র (First Law of Thermodynamics) প্রকৃতপক্ষে শক্তির নিত্যতা সূত্রের একটি বিশেষ রূপ। বিজ্ঞানী জেমস প্রেসকট জুল সর্বপ্রথম কাজ ও তাপের মধ্যে একটি সঠিক সম্পর্ক নির্ণয় করেন এবং একে সূত্র আকারে প্রকাশ করেন। তাপগতিবিদ্যার প্রথম সূত্রটিকে সাধারণত বিবৃত করা হয় এভাবে যে, কোনো বদ্ধ সিস্টেম বা ব্যবস্থায় তাপশক্তি প্রদান করা হলে তার কিছু অংশ অভ্যন্তরীণ শক্তি বৃদ্ধিতে আর কিছু অংশ কাজ সম্পাদনে ব্যবহৃত হয়। ক্ষুদ্রাতিক্ষুদ্র প্রদানকৃত তাপ dQ, অভ্যন্তরীণ শক্তি বৃদ্ধি dU এবং সম্পাদিত কাজ dW হলে, গাণিতিক বিবৃতিটি হবে:
dQ=dU+dW
ইতিহাস
তাপগতিবিদ্যার প্রথম সূত্রটি প্রায় অর্ধ শতাব্দীর গবেষণার ফল। এই সূত্রের প্রথম পূর্ণাঙ্গ বিবৃতিটি পাওয়া যায় ১৮৫০ সালে রুডলফ ক্লসিয়াস ও উইলিয়াম রানকিন এর কাছে। রানকিনের বিবৃতিটি ক্লসিয়াসের মতো স্পষ্ট ছিল না। জুলিয়াস রবার্ট ভন মেয়ার ১৮৪১ সালে একটি বিবৃতি দেন যে, স্থির চাপে কোনো বস্তুর প্রসারণের জন্য ব্যবহৃত তাপ কাজের সাথে আন্তঃপরিবর্তনশীল। কিন্তু এটি প্রথম সূত্রের সাধারণ বিবৃতি নয়।
প্রকৃত বিবৃতি: "তাপগতীয় পদ্ধতি"
চাক্রিক তাপগতীয় প্রক্রিয়া বিবেচনা করে তাপগতিবিদ্যার প্রথম সূত্রের সর্বপ্রথম পরিষ্কার বিবৃতি দেন ক্লসিয়াস ১৮৫০ সালে। ক্লসিয়াস অভ্যন্তরীণ শক্তি ধারণা ব্যবহার করে আরো একভাবে সূত্রটি বিবৃত করেছেন
= তাপগতিবিদ্যার প্রথম সূত্র = সূত্র :
প্যাসিফিক সুইফট
প্যাসিফিক সুইফট (বৈজ্ঞানিক নামঃ অপাস প্যাসিফিকাস) হচ্ছে পূর্ব এশিয়ায় বাসকারী পাখি। এরা অভিবাসী পাখি। শীত মৌসুম এরা দক্ষিণ-পূর্ব এশিয়া এবং অস্ট্রেলিয়ায় কাটায়। এরা এশিয়ান সুইফটসের নিকটাত্মীয়। একসময় এই দুই সুইফট পাখিকে এক প্রজাতির পাখি বিবেচনা করা হতো।
শ্রেণীবিন্যাস
প্যাসিফিক সুইফট অপাস গোত্রের সদস্য যাদের লেজের পালক বিভক্ত। প্যাসিফিক সুইফটের পাঁচটি উপপ্রজাতি ছিলো কিন্তু বর্তমানে এর তিনটিকে একটি পূর্ণ প্রজাতি ফর্ক টেইলড সুইফট স্থান দেওয়া হয়েছে। পূর্বে ফর্ক টেইলড সুইফট প্যাসিফিক সুইফটেরই একটি প্রচলিত নাম ছিলো।
১৮০১ সালে জন লোথাম সর্বপ্রথম প্যাসিফিক সুইফটকে হিরান্ডো প্যাসিফিকা নামে বর্ণনা করে । ১৭৭৭ সালে জিয়োভানি এন্টিনিও স্কোপোলি সকল সুইফ পাখিকে সোয়ালো থেকে স্থানান্তরিত করে অপাস গণে স্থান দেন । অপাস শব্দটি গ্রীক শব্দ অপোয়াস থেকে এসেছে যার অর্থ  পা ছাড়া, এই গণের পাখিদের পা ছোট এবং দুর্বল । প্রশান্ত মহাসাগর এর নাম থেকেই এদের নামের প্যাসিফিকা নেওয়া হয়েছে।
বর্ণনা
এরা লম্বায় ১৭-১৮ সেমি, অপাস পরিবারের সব থেকে বড় সুইফট পাখি। এদের ডানার বিস্তৃতি ৪৩-৫৪ সেমি। স্ত্রী পাখিরা পুরুষ পাখির তুলনায় কিছুটা ভারী, গড় ওজন ৪৪.৫ গ্রাম এবং ৪২.৫ গ্রাম।
বাসস্থান
এরা পূর্বএশিয়ার কামচাটকা, কুরিল দ্বীপ, শাখালিন, জাপানে বাস করে। শীত মৌসুমে দক্ষিণ ইন্দোনেশিয়া, মেলানেশিয়া এবং তাসমানিয়া সহ অস্ট্রেলিয়ায় অভিবাসী হয়।
জাতীয় পার্টি
জাতীয় পার্টি বাংলাদেশের চারটি ভিন্ন রাজনৈতিক দল।
২০১০ ফিফা বিশ্বকাপ গ্রুপ ডি
থাম্ব|২০১০ ফিফা বিশ্বকাপ গ্রুপ ডি ২০১০ ফিফা বিশ্বকাপের ডি গ্রুপের খেলা অনুষ্ঠিত হবে ১৩ জুন থেকে ২৩ জুন, ২০১০ পর্যন্ত। এই গ্রুপের প্রতিদ্বন্দ্বীতাকারী দলগুলো হচ্ছে জার্মানি, অস্ট্রেলিয়া, সার্বিয়া, এবং ঘানা। এই বিশ্বকাপে জি গ্রুপের সাথে এটিও গ্রুপ অফ ডেথ হিসেবে বিবেচিত হয়েছে।
১৯৭৪ সালের বিশ্বকাপে জার্মানি, অস্ট্রেলিয়ার সাথে একই গ্রুপে খেলেছিলো। সেখানে তারা অস্ট্রেলিয়াকে ৩-০ গোলে পরাজিত করে।
এই গ্রুপের চ্যাম্পিয়ন দল দ্বিতীয় পর্বে সি গ্রুপের রানার্স-আপ দলের সাথে প্রতিদ্বন্দ্বীতা করবে। অপর দিকে এই গ্রুপের রানার্স-আপ দল খেলবে সি গ্রুপের চ্যাম্পিয়ন দলের সাথে। নিচে এই গ্রুপের পরিসংখ্যান টেবিল দেওয়া হলো।
খেলাসমূহ
এই গ্রুপে মোট ছয়টি খেলা অনুষ্ঠিত হয়েছে। সেগুলো হলো:
(সকল সময় দক্ষিণ আফ্রিকার আঞ্চলিক সময় (ইউটিসি +২) অনুসারে দেওয়া হয়েছে।)
এএফসি এশিয়ান কাপ
এএফসি এশিয়ান কাপ একটি ফুটবল প্রতিযোগিতা যার আয়োজন করে এশিয়ান ফুটবল কনফেডারেশন। এই প্রতিযোগিতার বিজয়ী দল এশিয়ার চ্যাম্পিয়ন হিসেবে গণ্য হয় এবং পূর্বে ফিফা কনফেডারেশন্স কাপ খেলার যোগ্যতা লাভ করত। এই প্রতিযোগিতার পরের আসর অনুষ্ঠিত হবে পশ্চিম এশীয় রাষ্ট্র কাতারে, যারা ইতিমধ্যেই ২০২২ ফিফা বিশ্বকাপ সফলভাবে আয়োজনে সক্ষম হয়েছে।
১৯৫৬ সাল থেকে এশিয়ান কাপ চার বছর অন্তর অন্তর অনুষ্ঠিত হচ্ছে। ২০০৪ সালের আসর পর্যন্ত এইভাবেই চলে। যেহেতু একই বছরে অলিম্পিক প্রতিযোগিতা ও ইউরো অনুষ্ঠিত হয় তাই এশিয়ান কাপের সময়সূচী কিছুটা পরিবর্তন করা হয়েছে। ফলে ২০০৮ সালে অনুষ্ঠিতব্য এশিয়ান কাপ ২০০৭ সালে শুরু হয় এবং এরপর আবার চার বছর পর পর এটি চলছে
এশিয়ান কাপ এশিয়ার শীর্ষ দলগুলো দখল করে রেখেছে। জাপান, কোরিয়া, ইরান, কুয়েত ও সৌদি আরবের জাতীয় দলগুলো প্রায় প্রতিবছর ফাইনালে ওঠে।তবে এই ফেডারেশনের নতুন সদস্য অস্ট্রেলিয়া এশিয়ার পরাশক্তি হয়ে উঠেছে।
ফলাফল
২০১৯ সালের টুর্নামেন্টে তৃতীয় স্থান নির্ধারক খেলা হয়নি।
রবিন রাইট
রবিন গেইল রাইট (Robin Gayle Wright, জন্ম: ৮ এপ্রিল ১৯৬৬) হলেন একজন মার্কিন অভিনেত্রী। তিনি টেলিভিশনে তার কাজের জন্য একটি গোল্ডেন গ্লোব পুরস্কার ও একটি স্যাটেলাইট পুরস্কার অর্জন করেন এবং সাতটি প্রাইমটাইম এমি পুরস্কারের মনোনয়ন লাভ করেন।
রাইট ১৯৮৪ থেকে ১৯৮৮ সাল পর্যন্ত এনবিসির দিবাকালীন সান্তা বারবারা সোপ অপেরায় কেলি ক্যাপওয়েল চরিত্রে অভিনয় করে প্রথম সকলের নজরে আসেন। ১৯৮৭ সালে তিনি চলচ্চিত্রে আগমন করেন এবং প্রণয়মূলক কল্পনাধর্মী রোমাঞ্চকর দ্য প্রিন্সেস ব্রাইড চলচ্চিত্রে শ্রেষ্ঠাংশে অভিনয় করেন। এই কাজটি তাকে চলচ্চিত্রে সফলতা এনে দেয় এবং এই ধারাবাহিকতায় তিনি পরবর্তী কালে প্রণয়মূলক হাস্যরসাত্মক নাট্যধর্মী ফরেস্ট গাম্প (১৯৯৪), প্রণয়মূলক নাট্যধর্মী মেসেজ ইন আ বোটল (১৯৯৯), অতিমানবীয় নাট্যধর্মী থ্রিলার আনব্রেকেবল (২০০০), ঐতিহাসিক নাট্যধর্মী দ্য কনস্পাইরেটর (২০১০), রহস্যধর্মী থ্রিলার দ্য গার্ল উইথ দ্য ড্রাগন ট্যাটু (২০১১), জীবনীমূলক নাট্যধর্মী এভারেস্ট (২০১৫), অতিমানবীয় ওয়ান্ডার ওম্যান (২০১৭), ও নব্য-নোয়া বিজ্ঞান কল্পকাহিনিমূলক ব্লেড রানার টুয়েন্টি ফোর্টি নাইন (২০১৭) চলচ্চিত্রে অভিনয় করেন।
রাইট নেটফ্লিক্সের রাজনৈতিক নাট্যধর্মী ওয়েব টেলিভিশন ধারাবাহিক হাউজ অব কার্ডস-এ প্রধান নারী চরিত্র ক্লেয়ার আন্ডারউড ভূমিকায় অভিনয় করেন। এই কাজের জন্য তিনি সেরা নাট্যধর্মী টিভি ধারাবাহিক অভিনেত্রী বিভাগে গোল্ডেন গ্লোব পুরস্কার অর্জন করেন, তিনিই প্রথম অভিনেত্রী হিসেবে ওয়েব টেলিভিশন ধারাবাহিকে অভিনয় করে গোল্ডেন গ্লোব অর্জন করেন। তিনি এই ধারাবাহিকে অভিনয়ের জন্য ২০১৩ থেকে ২০১৭ সাল পর্যন্ত টানা পাঁচবার সেরা মুখ্য অভিনেত্রী বিভাগে এবং প্রযোজনার জন্য ২০১৬ ও ২০১৭ সালে দুইবার সেরা নাট্যধর্মী ধারাবাহিক বিভাগে প্রাইমটাইম এমি পুরস্কারের মনোনয়ন লাভ করেন।
রাইট মার্কিন যুক্তরাষ্ট্রের অন্যতম সর্বোচ্চ পারিশ্রমিক গ্রহীতা অভিনেত্রী, তিনি হাউজ অব কার্ডস-এর প্রতি পর্বের জন্য প্রায় ৫০০,০০০ মার্কিন ডলার পারিশ্রমিক পেয়েছেন।
প্রারম্ভিক জীবন
রাইট ১৯৬৬ সালের ৮ই এপ্রিল টেক্সাসের ডালাসে জন্মগ্রহণ করেন। তার পিতা ফ্রেডি রাইট একটি ফার্মাসিউটিক্যাল কোম্পানির কর্মকর্তা এবং মাতা গেইল গ্যাস্টন কসমেটিকস বিক্রয়কর্মী ছিলেন। তার পিতামাতার বিবাহবিচ্ছেদের পর তিনি ও তার ভাই রিচার্ড তার মাতার সাথে ক্যালিফোর্নিয়ার সান দিয়েগো শহরে চলে যান এবং সেখানে বেড়ে ওঠেন। তার ভাই ১৫ বছর বয়সে ব্যালে হিসেবে আমেরিকান ব্যালে থিয়েটারে নৃত্য পরিবেশনা শুরু করেন। তিনি আধুনিক জ্যাজের তালিম নেন এবং তিনি লস অ্যাঞ্জেলেসের উডল্যান্ড হিলসের লা জোলা হাই স্কুল ও ট্যাফ্ট হাই স্কুলে পড়াশোনার পাশাপাশি প্রতিদিন নৃত্যের তালিম নিতেন। তার স্বপ্ন ছিল নিউ ইয়র্কে এসে ব্রডওয়ে মঞ্চে নৃত্যশিল্পী হিসেবে কর্মজীবন গড়ে তোলা।
প্রধান সামরিক আইন প্রশাসক
প্রধান সামরিক আইন প্রশাসক একটি পদ যাতে আসীন ব্যক্তি কিছু রাষ্ট্র যেমন বাংলাদেশ, পাকিস্তান ও ইন্দোনেশিয়ায় সামরিক আইন কার্যকর করার দায়িত্বে ছিলেন। প্রশাসকের হাতে যথেষ্ট পরিমাণ নির্বাহী ক্ষমতা থাকে। সামরিক অভ্যুত্থানের পর সাধারণত সামরিক অফিসাররা এই পদ লাভ করেন। একই সাথে রাষ্ট্রপ্রধানের পদ গ্রহণের উদাহরণও রয়েছে।
বাংলাদেশ
বাংলাদেশে এই পদ লাভকারী ব্যক্তিরা হলেন:
পাকিস্তান
পাকিস্তানে এই পদ লাভকারী ব্যক্তিরা হলেন:
ইন্দোনেশিয়া
ইন্দোনেশিয়ায় সেনাপ্রধান সুহার্তো‌ সংক্ষিপ্তকাল এই পদে ছিলেন। তিনি ১৯৬৫ সালে ক্ষমতা দখল করেন এবং রাষ্ট্রপতি সুকর্ণ‌কে ১৯৬৭ সালে পদত্যাগে বাধ্য করেন। সুকর্ণ‌ও তার রাষ্ট্রপতিত্বকালে সামরিক আইন জারি করেছিলেন।
টনি হাওয়ার্ড
অ্যান্থনি বোর্ন টনি হাওয়ার্ড (Tony Howard; জন্ম: ২৭ আগস্ট, ১৯৪৬) বার্বাডোসের সেন্ট মাইকেল এলাকায় জন্মগ্রহণকারী কোচ ও সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৭০-এর দশকের শুরুরদিকে অত্যন্ত সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে বার্বাডোস দলের প্রতিনিধিত্ব করেন। দলে তিনি মূলতঃ ডানহাতি অফ ব্রেক বোলার হিসেবে খেলতেন। এছাড়াও, বামহাতে নিচেরসারিতে ব্যাটিং করতেন টনি হাওয়ার্ড।
প্রথম-শ্রেণীর ক্রিকেট
১৯৬৫-৬৬ মৌসুম থেকে ১৯৭৪-৭৫ মৌসুম পর্যন্ত টনি হাওয়ার্ডের প্রথম-শ্রেণীর খেলোয়াড়ী জীবন চলমান ছিল। অত্যন্ত শক্তিধর বার্বাডোস দলের পক্ষে কয়েক মৌসুম খেলেন। বলগুলো সোজা চলে যেতো। ল্যান্স গিবসের উপস্থিতিতে আন্তর্জাতিক ক্রিকেটে অংশগ্রহণের সুযোগ হাতছাড়া হয়।
১৯৬৫-৬৬ মৌসুম থেকে ১৯৭৪-৭৫ মৌসুম পর্যন্ত বার্বাডোসের পক্ষে ৩১টি প্রথম-শ্রেণীর খেলায় অংশগ্রহণের সুযোগ পান। অফ স্পিন বোলিংয়ে ৮৫ উইকেট দখল করেন তিনি।
আন্তর্জাতিক ক্রিকেট
ঐ টেস্টে তিনি ২/১৪০ বোলিং পরিসংখ্যান গড়েন। খেলাটি ড্রয়ে পরিণত হয়েছিল।
অবসর
২৯ বছর বয়সে ক্রিকেট জীবনকে বিদেয় জানান তিনি। এরপর, ব্যবসায়ের দিকে ধাবিত হন। তাসত্ত্বেও, ক্রিকেটের প্রতি তার সুগভীর অনুরাগ লক্ষ্য করা যায়। ১৯৯৮ সালে বার্বাডোস দলের ব্যবস্থাপকের ভূমিকায় অবতীর্ণ হন। এরপর, মার্চ, ২০০৪ সালে জাতীয় দলের পক্ষে এ দায়িত্ব পালন করেন।
ব্যক্তিগত জীবনে বিবাহিত তিনি। অভিষেক টেস্টের প্রথম দিনে তার সন্তান ভূমিষ্ঠ হয়। তার স্ত্রী এ প্রসঙ্গে মন্তব্য করেন যে, তিনি খেলার জন্যে পাগল ছিলেন ও তিনি তা করেছেন।
বুনাগাতী ইউনিয়ন
বুনাগাতী ইউনিয়ন বাংলাদেশের খুলনা বিভাগের মাগুরা জেলার শালিখা উপজেলার একটি ইউনিয়ন পরিষদ। এটি ৩৬.৩১ কিমি২ (১৪.০২ বর্গমাইল) এলাকা জুড়ে অবস্থিত এবং ১৯৯১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ১৩,৩২০ জন। ইউনিয়নটিতে মোট গ্রামের সংখ্যা ১১টি ও মৌজার সংখ্যা ১০টি।
চাটগাঁইয়া রন্ধনশৈলী
চাটগাঁইয়া রন্ধনশৈলী বলতে বাংলাদেশের চট্টগ্রাম অঞ্চলের চাটগাঁইয়াদের বিখ্যাত এবং ঐতিহ্যবাহী খাবার সমূহকে বুঝায়। মেজবানি গোশত, কালাভুনা, শুটকি, মধুভাত, বেলা বিস্কুট, দুরুস, বাকরখানি, লক্ষিশাক, গরুর গোস্ত ভুনা, ফেলন ডাল, বিরিয়ানি, আফলাতুন হালুয়া, তালের পিঠা, নোনা ইলিশ প্রভৃতি চট্টগ্রামের নিজস্ব ঐতিহ্যবাহী খাবারের অন্তর্ভূক্ত। পর্তুগিজরা ১৫২৮ সালের দিকে চট্টগ্রামে এসে গোড়াপত্তন করে। যদিও মুঘল বিজয়ের পরে ১৬৬৬ সালে চলে যায়। তবে মোগল ও পর্তুগিজদের খাদ্যাভ্যাসে থাকা রুটি, পাউরুটি, বিস্কুটসহ বেকারি পণ্য চট্টগ্রাম অঞ্চলে ছড়িয়ে পড়ে। জনপ্রিয়তার কারণে বেকারি পণ্য বেলা বিস্কুট রপ্তানি হচ্ছে বিশ্বের নানা প্রান্তে থাকা প্রবাসী চাটগাঁইয়াদের কাছে। চট্টগ্রাম অঞ্চলে বিপুল সংখ্যক ক্ষুদ্র নৃগোষ্ঠীর বসবাস হওয়ায় চাটগাঁইয়া খাবারদাবারে পাহাড়ি এলাকার খাদ্যাভ্যাস যেমন পরিলক্ষিত হয়, তেমনি বাংলাদেশের উপকূলবর্তী এলাকায় হওয়ায় সামুদ্রিক খাবারও বেশ জনপ্রিয়। চট্টগ্রামের উত্তরাঞ্চলে হাটহাজারিতে যেখানে লাল মরিচ ও ঝাল কম খাওয়ার প্রবণতা বেশি, সেখানে দক্ষিণাঞ্চলে শুকনো লঙ্কার পাশাপাশি কাঁচা লঙ্কা বেঁটে ঝাল বেশি খাওয়ার প্রচলন দেখা যায়। এমনকি হিন্দু-মুসলমানদের রান্নার পদ্ধতি অনেক ক্ষেত্রে ভিন্ন ভিন্ন। তবে মগ, আরকানী, আরব, পর্তুগীজ, মুঘল এবং ব্রিটিশদের আগমনের সাথে তাদের খাদ্যরুচি ও সংস্কৃতি এখানকার মানুষের মাঝে একাকার হয়ে আছে। মুসলিমদের পবিত্র মাস রমজানের ইফতারিতে চনা (ছোলা), মুড়ি, পেয়াজু, বেগুনি অন্যতম উপাদান। সাথে মেজবানি মাংসও ইফতারের মেন্যুতে স্থান করে নিয়েছে।
আখনী
চাল, ঘি, গরম মশলা, সবজি এবং মাংস মিশিয়ে প্রস্তুত করা ঐতিহ্যবাহী খাবার, আখনী বাংলাদেশের চাটগাঁ ও সিলেট অঞ্চলের একটি জনপ্রিয় প্রচলিত খাবার। জনশ্রুতি রয়েছে যে একজন সাধারণ চাটগাঁইয়া লোক সপ্তাহে অন্তত এক প্লেট আখনী খেয়ে থাকে।
মধুভাত
চাল, নারকেল, দুধ এবং চিনির সমন্বয়ে তৈরি মধুভাত একধরনের শীতকালীন মিষ্টান্ন খাবার যা চট্টগ্রামের নিজস্ব ঐতিহ্যবাহী খাবারের অন্যতম। এটি মূলত করা হয় আগের দিন রাতে ভাত রান্না করে, পরদিন সকালে পরিবেশন করা মধুভাতের প্রধান বৈশিষ্ট্য। দীর্ঘক্ষণ ঢেকে রাখার ফলে গাঁজন প্রক্রিয়ার এতে কিছুটা অ্যালকোহল উৎপাদিত হয় বলে মধুভাত খাবার পর ঝিমুনি আসে। চাটগাঁইয়া জনগোষ্ঠী ব্যাতীত অপরাপর অঞ্চলের বাঙালিরা এর সাথে তেমন পরিচিত না।
কালাভুনা
কালাভুনা গরু বা খাসির মাংস দিয়ে তৈরী চট্টগ্রামের একটি ঐতিহ্যবাহী মাংসের তরকারি যা বর্তমানে সমগ্র বাংলাদেশেই বিখ্যাত ও জনপ্রিয়। সাধারণত ভাত, পরোটা, নান রুটি কিংবা রুটির সাথে কালাভুনা খাওয়া হয়। ফলে মেজবান ছাড়াও বিয়ে, ঈদ বা রমজানে সাহরি বা ইফতারেও কালাভুনা একটি পছন্দের খাবারে পরিণত হয়েছে।
মেজবানি মাংস
মেজবানি গোস বা মাংস মূলত বাংলাদেশের বৃহত্তর চট্টগ্রাম অঞ্চলের বহুমাত্রিক ঐতিহ্যবাহী একটি ভোজ অনুষ্ঠানের খাবার যা আতপ চালের সাদা ভাতের সাথে পরিবেশন করা হয়।
শুঁটকি
চাটগাঁইয়া সমাজে শুটকী বা হুনি দিয়ে বেগুন রান্নার রেওয়াজ আছে অনেক দিনের। সাধারণত দোহাজারীর শঙ্খ নদীর চরের বেগুন অথবা চট্টগ্রামের উত্তরাঞ্চলের কাঁটা বেগুন, ছোট আকারের এক ধরনের বেগুন দিয়ে শুটকী রান্না হয়ে থাকে। বাংলাদেশের উপকূলীয় অঞ্চলে অবস্থিত হওয়ায় চট্টগ্রামে বিভিন্ন প্রকারের মাছ থেকে শুটকি করা হয়। ফলে শুঁটকি মাছ এখানকার বিখ্যাত খাবার গুলোর মধ্যে অন্যতম। শুধু মাত্র শুঁটকি দিয়ে চট্টগ্রাম অঞ্চলে বিভিন্ন সুস্বাদু খাবার তৈরী করা হয়। চট্টগ্রামের ঐতিহ্য হিসেবে শুঁটকির ভর্তা স্থান পেয়েছে বিভিন্ন রেস্তরাঁর আইটেমের মধ্যে।
দোমাছা
দোমাছা মূলত তাজা ও শুঁটকি দুই ধরনের মাছের সমন্বয়ে রান্না করা হয়। জনপ্রিয় এই পদটি ফেনী, নোয়াখালী ও চট্টগ্রামে খুব পরিচিত। আলু, সিমের বিচি, টমেটো ইত্যাদি দিয়ে এই খাবারটি রান্না করা হয়।
বাকরখানি
thumb|207x207px|চট্টগ্রাম অঞ্চলের বাকরখানি
বাকরখানি ময়দা দিয়ে প্রস্তুত রুটি জাতীয় খাবার বিশেষ, যা মূলত গম, দুধ, লবণ, চিনি, ডালডা, ঘি, পনির এবং খামির দিয়ে তৈরি করা হয়। চট্টগ্রাম অঞ্চলের বাকরখানি রসালো ও সুমিষ্ট হয়ে থাকে।
থাইল্যান্ডে বৌদ্ধধর্ম
থাইল্যান্ডে বৌদ্ধধর্ম মূলত থেরবাদ শাখার, যা জনসংখ্যার ৯৬ শতাংশ জনগণ অনুসরণ করে। থাইল্যান্ডে চীনের পরে বিশ্বের দ্বিতীয় বৃহত্তম বৌদ্ধ জনসংখ্যা রয়েছে, আনুমানিক ৬৪ মিলিয়ন বৌদ্ধ। থাইল্যান্ডের বৌদ্ধধর্মও থাইল্যান্ডের বৃহৎ চীনা জনসংখ্যা থেকে লোকধর্মের পাশাপাশি চীনা ধর্মের সাথে একীভূত হয়েছে।  থাইল্যান্ডের বৌদ্ধ মন্দিরগুলি লম্বা সোনালি স্তূপ দ্বারা চিহ্নিত করা হয়, এবং থাইল্যান্ডের বৌদ্ধ স্থাপত্য অন্যান্য দক্ষিণ-পূর্ব এশিয়ার দেশগুলির মতো, বিশেষ করে কম্বোডিয়া এবং লাওসের মতো, যার সাথে থাইল্যান্ড সাংস্কৃতিক এবং ঐতিহাসিক ঐতিহ্য ভাগ করে নেয়। শ্রীলঙ্কার বৌদ্ধধর্মের সাথে থাই বৌদ্ধধর্মের অনেক মিল রয়েছে। থাইল্যান্ড, কম্বোডিয়া, মায়ানমার, শ্রীলঙ্কা এবং লাওস হল থেরবাদ বৌদ্ধ সংখ্যাগরিষ্ঠ দেশ।
ভারতীয় সম্রাট অশোকের সময় খ্রিস্টপূর্ব য় শতাব্দীর প্রথম দিকে বৌদ্ধধর্ম বর্তমান থাইল্যান্ডে এসেছে বলে বিশ্বাস করা হয়। সেই থেকে, বৌদ্ধধর্ম থাই সংস্কৃতি এবং সমাজে গুরুত্বপূর্ণ ভূমিকা পালন করেছে। বৌদ্ধধর্ম এবং থাই রাজতন্ত্র প্রায়ই একে অপরের সাথে জড়িত, থাই রাজাদের ঐতিহাসিকভাবে থাইল্যান্ডে বৌদ্ধধর্মের প্রধান পৃষ্ঠপোষক হিসাবে দেখা হয়। যদিও বেশিরভাগ থাই ইতিহাসের জন্য রাজনীতি এবং ধর্মকে সাধারণত আলাদা করা হয়েছিল, তবে ১৯ শতকের মাঝামাঝি সময়ে রাজা মংকুটের সংস্কারের পর থাই রাজ্যের সাথে বৌদ্ধধর্মের সংযোগ বৃদ্ধি পাবে যা বৌদ্ধধর্মের একটি রাজকীয়-সমর্থিত সম্প্রদায়ের বিকাশের দিকে পরিচালিত করবে এবং বৃদ্ধি পাবে। ২০১৪ সালের অভ্যুত্থানের পরে বৌদ্ধধর্মের উপর রাষ্ট্রীয় নিয়ন্ত্রণ আরও বৃদ্ধির সাথে রাজ্যের অধীনে থাই সংঘের কেন্দ্রীকরণ।
থাই বৌদ্ধধর্ম প্রতিটি থাই মানুষের জন্য স্বল্পমেয়াদী সমন্বয়ের উপর জোর দেওয়ার জন্য এবং থাই রাষ্ট্র এবং থাই সংস্কৃতির সাথে এর ঘনিষ্ঠ আন্তঃসম্পর্কের জন্য আলাদা। থাই বৌদ্ধধর্মের দুটি অফিসিয়াল শাখা বা নিকায় হল রাজকীয়ভাবে সমর্থিত ধম্মযুত্তিকা নিকায় এবং বৃহত্তর মহা নিকায়া।
প্রাক-থাই রাজ্যে বৌদ্ধধর্ম
অশোকের আদেশে উল্লেখ করা হয়েছে যে অশোকের রাজত্বকালে ( আনুমানিক 268 থেকে 232 খ্রিস্টপূর্বাব্দ), ভিক্ষুদের বৌদ্ধধর্ম প্রচারের জন্য পাঠানো হয়েছিল সুভান্নভূমিতে, যা দক্ষিণ-পূর্ব এশিয়ার কোথাও রয়েছে।
থাই পণ্ডিতরা বিশ্বাস করেন যে দ্বারাবতীর সোম রাজ্য (আনুমানিক 6 থেকে 11 শতক) সম্ভবত এই যুগে বৌদ্ধধর্মপ্রচারকদের গ্রহণ করেছিল। এর কারণ হল প্রাচীন দ্বারাবতী শহরে অসংখ্য প্রত্নতাত্ত্বিক নিদর্শন যেমন নাকন পথম একটি প্রাথমিক বৌদ্ধ উপস্থিতির নির্দেশ করে।
এই আবিষ্কারগুলির মধ্যে রয়েছে ধর্মের চাকা, বুদ্ধের পায়ের ছাপ, ক্রুচিং হরিণ এবং পালি শিলালিপি। সুতরাং, দ্বারাবতী বৌদ্ধধর্ম সম্ভবত থেরবাদ (বা অন্তত একটি অ-মহাযান) বৌদ্ধধর্মের একটি ভারতীয় রূপ ছিল। দ্বারাবতী শৈলীকে অমরাবতী শৈলীর সাথে তুলনা করা হয়েছে এবং এটি দ্বারা প্রভাবিত হতে পারে। এটি প্রস্তাব করা হয়েছে যে প্রাচীন ফ্রা পথম স্তূপের মূল কাঠামো (যা পুনরুদ্ধার দ্বারা আচ্ছাদিত করা হয়েছে এবং একটি চূড়া যা পরে যুক্ত করা হয়েছিল) সাঁচির স্তূপের অনুরূপ নকশার ছিল।
পরবর্তীতে নাকন পথম এবং আশেপাশের শহরগুলিতে পাওয়া যায় গুপ্ত শৈলীতে বুদ্ধমূর্তি। দক্ষিণ-পূর্ব এশিয়ায় বৌদ্ধধর্মের প্রসার হয়ত ভারতের সাথে প্রধান সামুদ্রিক বাণিজ্য রুট ভ্রমণকারী বণিক জাহাজের মাধ্যমে এসেছে।
বিভিন্ন দক্ষিণ-পূর্ব এশীয় রাজ্য যা আধুনিক থাইল্যান্ডের কিছু অংশে শাসন করেছিল, যেমন খমের সাম্রাজ্য (সি. ৮০২-১৪৩১ সিই) এবং মন লাভো রাজ্য (সি. 450-1388 সিই), ভারতীয় বৌদ্ধ প্রবণতা দ্বারা প্রভাবিত হয়েছিল, যার মধ্যে মহাযান বৌদ্ধধর্ম অন্তর্ভুক্ত ছিল। এবং সংস্কৃত বৌদ্ধ ঐতিহ্য।
লাম্ফুনে রাজধানী সহ হরিপুঞ্চাইয়ের সোম রাজ্যটিও একটি বৌদ্ধ রাজ্য ছিল, যেখানে ওয়াট হরিপুঞ্চাই (১০৪০) এবং ওয়াট চামাদেবী (১২১৮) এর মতো বিখ্যাত মন্দির রয়েছে।
ইন্দোনেশিয়ার শ্রীবিজয়া রাজ্যের ধর্মীয় শিল্পকলা (সি. 650-1377), যা দক্ষিণ থাইল্যান্ডের অংশ নিয়ন্ত্রিত করে, ভারতীয় মহাযানের অসংখ্য ব্যক্তিত্বকে চিত্রিত করে। দক্ষিণ থাইল্যান্ডের প্রত্নতাত্ত্বিক নিদর্শন (যেমন ফ্রা ফিম এবং নাকন শ্রী থামমারাজ) এই অঞ্চলে মহাযান বৌদ্ধধর্মের চর্চার প্রমাণ দেয়।
প্রায় ১১ শতকের দিকে শুরু করে, সিংহলি থেরাবাদ সন্ন্যাসীরা ধীরে ধীরে দক্ষিণ-পূর্ব এশিয়ার বেশিরভাগ অংশকে থেরবাদের সিংহলি মহাবিহার সম্প্রদায়ে রূপান্তরিত করে। এটি শক্তিশালী দক্ষিণ-পূর্ব এশীয় রাজাদের দ্বারা সমর্থিত ছিল, যেমন বার্মিজ আনাওরাথা (1044-1077), যারা বাগান রাজ্য জুড়ে থেরাবাদকে উন্নীত করেছিলেন, যার মধ্যে থাইল্যান্ডের কিছু অংশ ছিল যা তিনি জয় করেছিলেন।
প্রথম থাই রাষ্ট্র: সুখোথাই এবং ল্যান না
৭ শতকের শুরুতে, থাই জনগণ ধীরে ধীরে চীন থেকে দক্ষিণ-পূর্ব এশিয়ায় স্থানান্তরিত হয়। তারা শেষ পর্যন্ত হরিপুঞ্চাইয়ের মতো দক্ষিণ-পূর্ব এশীয় রাজ্য জয় করতে শুরু করে এবং বিজিত অঞ্চলে বিদ্যমান বৌদ্ধধর্মের অনুশীলন গ্রহণ করে। প্রথম জাতিগত থাই রাজ্য ছিল সুখোথাই কিংডম (13শ-15শ শতাব্দী), যা ১২৩৮ সালে প্রতিষ্ঠিত হয়েছিল। প্রথমে, থেরাবাদ এবং মহাযান উভয়ই এই নতুন থাই রাজ্যে, সেইসাথে খেমার ব্রাহ্মণ্যবাদে অনুশীলন করা হয়েছিল।
13শ শতাব্দীতে, থাই সন্ন্যাসীরা সিংহলি মহাবিহার থেরাভাদা সম্প্রদায়ের (থাইল্যান্ডে লঙ্কাভামসা/লঙ্কাভং নামে পরিচিত) বংশে নিযুক্ত হতে এবং শিক্ষাগুলি অধ্যয়নের জন্য শ্রীলঙ্কা ভ্রমণ করেছিলেন। লঙ্কাভং সন্ন্যাসীরাও থেরবাদ বৌদ্ধধর্ম শেখানোর জন্য থাইল্যান্ড ভ্রমণ করেছিলেন। প্রত্নতাত্ত্বিক প্রমাণ থেকে জানা যায় যে সিংহলি থেরাবাদের প্রাথমিক বিস্তারের জন্য সবচেয়ে সক্রিয় অঞ্চল ছিল নাকন শ্রী থামমারাথ (দক্ষিণ থাইল্যান্ডে)।
রাজা রাম খামহেং প্রথম ১৩ শতকের শেষের দিকে) নাকোন শ্রী থামমারাথের লঙ্কাভং থেরাবাদ সন্ন্যাসীদের রাজকীয় সমর্থন দিয়েছিলেন। তিনি তাদের তার রাজধানীতে আমন্ত্রণ জানান, তাদের জন্য মঠ নির্মাণ করেন এবং পরবর্তীকালে আরও ভিক্ষুদের শ্রীলঙ্কায় অধ্যয়নের জন্য পাঠান।  এই রাজকীয় সমর্থন থাইল্যান্ডে থেরাভাদার প্রতিপত্তি ও প্রভাবকে বাড়িয়ে দেয়। রাম খামহেং-এর রাজত্বকালে, শ্রীলঙ্কার প্রভাব প্রতিফলিত করে স্তূপগুলি নির্মিত হয়েছিল। এর মধ্যে একজন হলেন ওয়াট চ্যাং লোম। শ্রীলঙ্কায় থাই ভ্রমণকারীরাও একটি বোধি গাছের শিকড় ফিরিয়ে এনেছিল, যা বোধি গাছকে পূজা করার থাই ঐতিহ্য শুরু করেছিল। সুখোথাই শৈলীর বুদ্ধ মূর্তিগুলি শ্রীলঙ্কার শিল্প শৈলীও প্রতিফলিত করে।
পরবর্তীতে সুখোথাই রাজারা লঙ্কাভং থেরাবাদকে সমর্থন করার এই নীতি অব্যাহত রাখবে এবং সুখোথাই যুগে অসংখ্য মঠ, বুদ্ধমূর্তি এবং স্তূপ নির্মিত হয়েছিল। পালি বৌদ্ধ গ্রন্থের অধ্যয়নও প্রচারিত হয়েছিল। থাই রাজারাও ঐতিহ্য থেকে বৌদ্ধ রাজত্বের ধারণা উত্তরাধিকার সূত্রে পেয়েছিলেন। এটি এই ধারণার উপর ভিত্তি করে তৈরি হয়েছিল যে বৌদ্ধ "ধম্ম রাজা" ধম্মের (সর্বজনীন আইন এবং বুদ্ধের শিক্ষা যা এটি নির্দেশ করে), বিশেষ করে অগ্গানা সুত্তে উল্লিখিত দশটি রাজত্বের গুণাবলীর সাথে সামঞ্জস্য রেখে শাসন করেছিলেন , যার মধ্যে রয়েছে ভিক্ষাদান, নৈতিকতা, উদারতা, ভদ্রতা, অ-রাগ, এবং অ-ক্ষতি।
মহাথাম্মারচা I (r. 1346-1368) একজন সুখোথাই রাজা ছিলেন যিনি একজন মহান পণ্ডিত এবং বৌদ্ধধর্মের পৃষ্ঠপোষক হিসাবে পরিচিত, যিনি এমনকি চার মাসের সংক্ষিপ্ত সময়ের জন্য সন্ন্যাসী হয়েছিলেন। বৌদ্ধ সৃষ্টিতত্ত্বের উপর একটি গ্রন্থ, ত্রিভুমিকথা (ট্রাই ফুম ফ্রা রুয়াং, "দ্য থ্রি ওয়ার্ল্ডস অনুযায়ী রাজা রুয়াং"), তাকে দায়ী করা হয়েছে। ট্রাই ফুম ফ্রা রুয়াং থাই সাহিত্যের প্রাচীনতম ঐতিহ্যবাহী কাজগুলির মধ্যে একটি। মহাথাম্মারচা প্রথমের রাজত্বকালে, শ্রীলঙ্কা থেকে ভিক্ষুদের একটি দল এসেছিল, যার নেতৃত্বে সোমদেত ফ্রা মহাসামি (সুমনা) ছিলেন, যারা উদুম্বারগিরি নামে একটি শ্রীলঙ্কার বন মঠের সাথে যুক্ত ছিলেন। আরও উত্তরে, থাই ল্যান না কিংডমে (সি. 1292-1775), থেরাভাদাও বিকাশ লাভ করেছিল। ল্যান না রাজারা অনন্য ওয়াট তৈরি করেছিলেন যা সোম, ভারতীয়, বার্মিজ এবং খেমার শৈলীর মিশ্রণ দেখায়। প্রথম দিকের কিছু গুরুত্বপূর্ণ ল্যান না ওয়াটের মধ্যে রয়েছে ওয়াট কু খাম (গোল্ডেন চেদির মন্দির, সি. 1288) এবং ওয়াট চিয়াং ম্যান (সি. 1297) উভয়ই প্রথম লান না রাজা মাংরাই (1238-1311) দ্বারা নির্মিত।
রাজা ফা ইউ (র. 1345-1367) দ্বারা বৌদ্ধধর্মের প্রচার অব্যাহত ছিল, যিনি রাজধানী চিয়াং মাইতে স্থানান্তরিত করেন এবং ওয়াট লি চিয়াং নির্মাণ করেন। তার উত্তরসূরি, কেউ না (1367-1385), বন সন্ন্যাসী সোমদেত ফ্রা মহাসামিকে তার শ্রীলঙ্কার বন সম্প্রদায়ের পরিচয় দিতে ল্যান না-তে আমন্ত্রণ জানান। মহাসামি নবনির্মিত ওয়াট সুয়ান দাউকে স্থাপিত ধ্বংসাবশেষ নিয়ে এসেছিলেন। এই ওয়াট শ্রীলঙ্কার বন সম্প্রদায়ের সদর দফতরে পরিণত হয়েছিল। ওয়াট ফ্রা সিং (আনুমানিক 1385) ল্যান না রাজ্যের ক্লাসিক বৌদ্ধ স্থাপত্যের আরেকটি উদাহরণ।
স্যাম ফাং কায়েনের রাজত্বকালে (1411-42), সোমডেট ফ্রা মহাসামির শ্রীলঙ্কান সম্প্রদায় এবং অযুধ্যা থেকে সদ্য আগত আরেকটি শ্রীলঙ্কার আদেশের মধ্যে একটি বিবাদ শুরু হয়েছিল, যা অর্থ গ্রহণ এবং ধানের জমির মালিকানার জন্য পুরানো আদেশের সমালোচনা করেছিল।
স্যাম ফাং কায়েনকে তিলোকরাজ (আর. 1441-1487) দ্বারা পদচ্যুত করেছিলেন, যিনি নতুন আরও কঠোর বন সম্প্রদায়ের পিছনে তার সমর্থন রেখেছিলেন এবং এটিকে রাজ্যের প্রভাবশালী সম্প্রদায়ে পরিণত হওয়ার অনুমতি দিয়েছিলেন। তিনি নতুন বৌদ্ধ আদেশের জন্য বেশ কয়েকটি মঠ নির্মাণের জন্য পরিচিত, যার মধ্যে রয়েছে ওয়াট চেট ইয়ট এবং ওয়াট পা দায়েং। রাজা পান্না বুদ্ধ রাখার জন্য ওয়াট চেদি লুয়াংকেও বড় করেছিলেন। তার রাজত্বকালে, খ্রি. 1477, পালি ক্যানন পর্যালোচনা করার জন্য একটি বৌদ্ধ পরিষদ আহ্বান করা হয়। এটি থাই ঐতিহ্যের অষ্টম বৌদ্ধ পরিষদ হিসেবে বিবেচিত হয়।
লান না বৌদ্ধধর্ম তিলোকারাজার নাতি, ফ্রা মুয়াং কাইও (1495-1528) এর রাজত্বকালে চূড়ান্ত পর্যায়ে পৌঁছেছিল। তাঁর শাসনামলে পালি সাহিত্যে অনেক বড় সাফল্য দেখা যায়, যা জিনাকালমালি (একটি ঐতিহাসিক ঘটনাক্রম, সি. 1517) এবং মহান ভাষ্য, মঙ্গলত্থাদীপানির মতো রচনা দ্বারা প্রমাণিত।
আয়ুধ্যা সময়কাল (1351-1767)
14 শতকের সময়, রাজা উথং (r. 1351-1369) দ্বারা অযুধ্যা রাজ্যের প্রতিষ্ঠার সাথে থাই ক্ষমতা দক্ষিণে স্থানান্তরিত হয়। এর রাজধানী আয়ুধ্যা ছিল বৌদ্ধধর্মের একটি প্রধান কেন্দ্র, যেখানে অনেক মন্দির ও মঠ ছিল। তাদের বৌদ্ধ সংস্কৃতি সুখোথাই এবং খেমার উভয় উপাদানই গ্রহণ করেছে।
অযুধ্যা রাজারা লঙ্কাভং থেরাবাদ সম্প্রদায়ের উপর তাদের রাজকীয় পৃষ্ঠপোষকতাকে কেন্দ্রীভূত করতে থাকেন। তারা নিজেদেরকে ধর্মের রক্ষক হিসাবে দেখেছিল, যা সংঘকে (সন্ন্যাসী সম্প্রদায়) সমর্থন করে অর্জিত হয়েছিল। ইন্দ্ররাজা I (আনুমানিক 1422) এর রাজত্বকালে, শ্রীলঙ্কার থেরাবাদের একটি নতুন সম্প্রদায়, বনরত্নভং (ওরফে) Pa-Kaeo) সম্প্রদায়, শ্রীলঙ্কায় নিযুক্ত থাই সন্ন্যাসীদের একটি দল দ্বারা গঠিত হয়েছিল। এটি প্রধানত পুরানো লঙ্কাভং সম্প্রদায়ের থেকে পৃথক ছিল কারণ এটি অনুশীলনে কঠোর ছিল। থাই বৌদ্ধধর্মের জন্য রাজা বোরোমাট্রাইলোককানাত (1431-1488) এর রাজত্ব ছিল একটি স্বর্ণযুগ। তিনি শিল্প ও সাহিত্যকে উৎসাহিত করেছিলেন, সেইসাথে আয়ুধ্যায় অসংখ্য মঠ নির্মাণ করেছিলেন। তিনি ওয়াট চুলামনিতে 8 মাস সন্ন্যাসী হিসেবেও নিযুক্ত হন। তাঁর শাসনামলে, ভানারত্নভং গোষ্ঠীও প্রাধান্য লাভ করে। এই যুগের একটি প্রধান সাহিত্যকর্ম হল মহাচাট খাম লুয়াং (থাই: มหาชาติคำหลวง), ভেসান্তরা বোধিসত্ত্বের "মহান জন্ম" এর একটি মহাকাব্য, যা থাই কবিতার সাথে পালি শ্লোককে একত্রিত করেছিল।
১৭ শতকের শেষের দিকে, ফরাসি দর্শকরা রাজা নারাইয়ের অধীনে একটি রাষ্ট্রীয় পরীক্ষা পদ্ধতি বর্ণনা করেছিলেন যা বৌদ্ধ ভিক্ষুদের পালি এবং বৌদ্ধ মতবাদে তাদের জ্ঞান পরীক্ষা করার জন্য পরিচালিত হয়েছিল। যারা পাস করতে পারেনি তাদের পোশাক খুলে দেওয়া হয়েছে। যারা শ্রেষ্ঠত্ব অর্জন করেছে তারা উচ্চ সামাজিক মর্যাদা অর্জন করেছে এবং সরকারীভাবে স্বীকৃত পদ (বারিয়ান)।
পরবর্তীকালে অন্য একজন প্রভাবশালী রাজা ছিলেন বোরোমাকোট (আর. 1733-1758), যিনি শান্তিপূর্ণ সময়ে শাসন করেছিলেন এবং বৌদ্ধধর্মের একজন মহান পৃষ্ঠপোষক ছিলেন, অসংখ্য মন্দির প্রতিষ্ঠা করেছিলেন। তার শাসনামলে, থাইল্যান্ড 25 জন সন্ন্যাসীকে শ্রীলঙ্কায় পাঠিয়েছিল উচ্চতর ব্যবস্থা (যা দ্বীপে যুদ্ধের কারণে হারিয়ে গিয়েছিল) পুনঃপ্রতিষ্ঠা করতে। থাই সন্ন্যাসীরা সিয়াম নিকায়া খুঁজে পেতে সাহায্য করেছিল, যা আজ অবধি শ্রীলঙ্কার অন্যতম প্রধান সন্ন্যাসীর আদেশ হিসাবে রয়ে গেছে।
অযুধ্যা যুগের শেষের দিকে অসংখ্য প্রধান থাই সাহিত্য রচনা রচিত হয়েছিল। এর মধ্যে একটি হল দ্য লিজেন্ড অফ ফ্রা মালাই (พระมาลัยคำหลวง ), 1737 সালে প্রিন্স থামাথিবেত দ্বারা রচিত একটি বৌদ্ধ মহাকাব্য। এই যুগের অন্যান্য বৌদ্ধ অংশের মধ্যে রয়েছে সু-কো খাম চান (เสือโคคำฉันท์, গ. 1657) এবং সামুত্তা-কোট খাম চান (สมุทรโฆษคำฉันท์ , গ. 1657) ফ্রা মহা রাজা-ক্রু দ্বারা। দুটিই পানাস জাতক ভিত্তিক খাম চান কবিতা।
যদিও আমরা আয়ুধ্যা সময়কালে থেরবাদ বন সন্ন্যাসীদের অনুশীলন সম্পর্কে খুব কমই জানি, তবে এটা সম্ভব যে এই সময়ে সন্ন্যাসীরা যোগব্যাকারের ম্যানুয়াল নামে পরবর্তী সিংহলির রচনায় পাওয়া অনুরূপ গুপ্ত উপাদানগুলি বিকাশ করছিলেন। এই গুপ্ত থেরবাদ অনুশীলনগুলি দক্ষিণ গুহ্য বৌদ্ধধর্ম নামে একটি ঐতিহ্য তৈরি করবে, যা বোরান কাম্মাঠানা ('প্রাচীন অনুশীলন') নামেও পরিচিত।
কম্বোডিয়া, লাওস এবং থাইল্যান্ডে এই রহস্যময় থেরবাদ ঐতিহ্য আধুনিক যুগে একটি মূলধারার বৌদ্ধ ঐতিহ্য হিসেবে রয়ে গেছে। গুপ্ত উপাদান সহ উত্তর থাইল্যান্ডের একটি শিলালিপি 16 শতকের সুখোথাই কিংডমের তারিখযুক্ত। কেট ক্রসবি উল্লেখ করেছেন যে এই প্রত্যয়নটি "সমসাময়িক থেরাবাদ জগতের অন্য যেকোন জীবন্ত ধ্যান ঐতিহ্যের" চেয়ে আগে দক্ষিণের রহস্যময় ঐতিহ্যকে তৈরি করে।